歐陽仲豪

歐陽仲豪，藝名豪DEE，係澳門男演員，亦曾經係澳門藝人組合微辣嘅成員。佢喺澳門大學市場營銷學系畢業。佢本身有演過話劇，之後由佢學校師兄陸志豪聽到微辣請緊演員，所以就加入咗微辣。

歐陽仲豪參演過2019年香港賀歲電影《恭喜八婆》，憑住呢次演出贏到由觀眾評選嘅「第3屆MOVIE6全民票選電影大獎」嘅「全民票選最佳新演員」獎項。

簡歷
歐陽仲豪仲係大學生嗰陣，由雞Wing聽到微辣請緊臨時演員，之後就接受咗六毫子嘅邀請加入微辣。

2019年1月，佢參演由彭浩翔執導嘅賀歲片《恭喜八婆》，之後攞到由觀眾評選「第3屆MOVIE6全民票選電影大獎」全民票選最佳新演員獎項。同年12月，佢同MIRROR成員陳卓賢頭一次配音嘅動畫片《魔鏡肥緣》正式上映，佢覺得配音只能用講嘢去表達情緒有一定嘅難度，要喺過程入面慢慢摸索，先至開始為角色加入自己嘅元素。

2021年同微辣公司幕後同事 李曄(Leaf Lei) 開始拍拖。

演出

電影
2019年：《恭喜八婆》 飾 豪Dee
2021年：《熱唱吧》 飾 豪Dee
2023年：《超神經械劫案下》 飾 豬紅

節目主持
2019年：《全日情侶診所》
2019年：《港男入贅手冊》

配音
2019年：《魔鏡肥緣》

獎項
2020年：「第3屆MOVIE6全民票選電影大獎」全民票選最佳新演員

澳門藝人
仲豪
澳門大學舊生